Komisjoni määrus (EMÜ) nr 679/72,

29. märts 1972,

kaupade klassifitseerimise kohta ühise tollitariifistiku rubriikidesse või alamrubriikidesse 69.09 A, 69.11, 69.13 B ja 69.14 A

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [1] eriti selle artiklit 3,

ning arvestades, et:

tuleb vastu võtta sätted, et tagada ühise tollitariifistiku ühtne kohaldamine selliste "vitreous china" ja "semi-vitreous china" toodete klassifitseerimisel, mis on suuremal või vähemal määral klaasistatud keraamilised tooted, kergelt hallikasvalgest või värvitud keraamilisest materjalist, mis on keelele sile;

nõukogu 28. juuni 1968. aasta määrusele (EMÜ) nr 950/68, [2] viimati muudetud nõukogu 20. detsembri 1971. aasta määrusega (EMÜ) nr 1/72, [3] lisatud ühise tollitariifistiku rubriikidesse või alamrubriikidesse 69.09 A, 69.11, 69.13 B ja 69.14 A kuuluvad portselantooted ning rubriikidesse või alamrubriikidesse 69.09 B, 69.12, 69.13 A, 69.13 C ja 69.14 B muust keraamilisest materjalist vastavad tooted;

eespool nimetatud "vitreous china" või "semi-vitreous china" toodete klassifitseerimiseks ühisesse tollitariifistikku tuleks pöörata tähelepanu portselani eriomadustele, nimelt poorsusele, tihedusele ja poolläbipaistvusele;

"vitreous china" või "semi-vitreous china" tooted tuleks klassifitseerida vastavalt rubriikidesse või alamrubriikidesse 69.09 A, 69.11, 69.13 B või 69.14 A, kui neil on samaaegselt muu hulgas järgmised omadused:

- poorsus kuni 3 %,

- tihedus 2,2 või rohkem,

- poolläbipaistvus, kui keraamiline materjal ei ole paksem kui umbes 3 mm, sellesse ei ole segatud värvi ning see ei ole kaetud värvilise või läbipaistmatu laki või emailiga;

kõnealuste toodete poorsuse ja poolläbipaistvuse ühetaoliseks hindamiseks on soovitav ette näha analüüsimeetodid;

käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

"Vitreous china" või "semi-vitreous china" tooted, mis on suuremal või vähemal määral klaasistatud keraamilised tooted, kergelt hallikasvalgest või värvitud keraamilisest materjalist, mis on keelele sile, klassifitseeritakse vastavalt rubriikidesse või alamrubriikidesse 69.09 A, 69.11, 69.13 B või 69.14 A, kui neil on samaaegselt järgmised omadused:

a) I lisas sätestatud meetodi kohaselt mõõdetud poorsus (veeimendumise koefitsient) kuni 3 %;

b) tihedus 2,2 või rohkem;

c) II lisas sätestatud meetodi kohaselt mõõdetud poolläbipaistvus, kui paksus on kuni umbes 3 mm.

Viimati mainitud kriteeriumi ei kohaldata, kui keraamilisse materjali on segatud värvi või kui see on kaetud värvilise või läbipaistmatu laki või emailiga.

Artikkel 2

Käesolev määrus jõustub kaheksandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 29. märts 1972

Komisjoni nimel

president

S. L. Mansholt

[1] EÜT L 14, 21.1.1969, lk 1.

[2] EÜT L 172, 22.7.1968, lk 1.

[3] EÜT L 1, 1.1.1972, lk 1.

--------------------------------------------------

I LISA

VEEIMENDUMISE KOEFITSIENDI MÄÄRAMINE

Eesmärk ja määratlus

Katse eesmärk on keraamilise materjali veeimendumise koefitsiendi määramine. Koefitsienti väljendatakse protsendimäärana keraamilise materjali esialgsest kaalust.

Katsekehade ettevalmistamine ja katse läbiviimine

Iga katsetatava toote kohta peab olema vähemalt kolm katsekeha. Need tuleb võtta sama eseme emailitud osadest ning neil tohib olla ainult üks emailitud pind.

Katsekeha pindala peaks olema umbes 30 ruutsentimeetrit ning maksimaalne paksus koos emailiga umbes 8 millimeetrit.

Kuivatage katsekehasid 3 tundi 105 °C ahjus, pärast kuivatis jahutamist määrake nende kaal (Kk) 0,05 grammi täpsusega. Seejärel kastke katsekehad otsekohe destilleeritud vette, nii et need ei puutu anuma põhja.

Keetke vees 2 tundi, seejärel jätke katsekehad 20 tunniks vette seisma. Võtke veest välja ja pühkige pinnavesi puhta ning kergelt niiske lapiga ära. Kuivatage kergelt niiske pisikese pintsliga kõik uurded ja augud. Määrake "märg" kaal (Km). Katsekeha veeimendumise koefitsient saadakse, korrutades lisandunud kaaluerinevuse sajaga ja jagades saadud tulemuse kuiva kaaluga:

×100

Tulemuste hindamine

Keraamilise materjali veeimendumise koefitsient on protsendimäärana väljendatud erinevate katsekehade veeimendumise koefitsiendi keskmine.

--------------------------------------------------

II LISA

POOLLÄBIPAISTVUSE TEST

Määratlus

Eseme piirjooned peavad olema nähtavad läbi 2—4 mm paksuse katsekeha, mis asub pimedas ruumis 50 cm kaugusel kasti suletud uuest lambist, mis saadab 1350–1500 luumenilise valguskiire. Pärast 50tunnilist kasutamist tuleb lamp ära vahetada.

Katseseade

(vt lisatud joonist)

Seade koosneb kastist, mis on seest värvitud valge mattvärviga. Ühte serva on paigutatud lamp (A). Vastasserva on tehtud auk, et oleks võimalik näha läbi katsekeha (C) eseme (B) piirjooni.

Kasti mõõtmed on järgmised:

- pikkus: lambi pikkus pluss 50 sentimeetrit

- laius ja kõrgus: umbes 20 sentimeetrit

Augu läbimõõt on umbes 10 sentimeetrit.

+++++ TIFF +++++

--------------------------------------------------